
			5558

			EBAZPENA, 2024ko azaroaren 21ekoa, Etxepare Euskal Institutuko zuzendariarena, Euskal Etxeei, 20234-2025 ikasturtean emango dituzten euskara eskolengatik, dirulaguntzen eskaerak ebazten dituena.

			AURREKARIAK

			1.– 2024ko urriaren 9an argitaratu zen EHAAn euskarazko eskolak ematen dituzten Euskal Etxeei dirulaguntzak emateko modua arautzen duen Etxepare Euskal Institutuko zuzendariaren 2024ko irailaren 26ko Ebazpena.

			2.– Ebazpen horretako 2. artikuluan finkatu zen gehieneko diru-zuzkidura hirurehun ta hogei mila (320.000) eurokoa izango dela.

			3.– Deidaldiaren 7. artikukuak xedatzen du Euskal Etxeetako euskaltegiei dagozkien dirulaguntzen modulua 15,00 eurokoa izango dela talde/orduko eta dirulaguntzak baldintzak betetzen dituzten eskabide guztiei erantzuteko nahikoa ez balira, hainbanatuko direla onuradunen artean.

			Hori guztia kontuan izanik, aurkeztutako eskabideak egiaztatu ondoren eta ebazpenaren 8. artikuluak egokitu dizkidan betebeharren jardunean, hurrengo hau

			EBATZI DUT:

			Lehenengoa.– Ebazpen honen eranskinean azaltzen diren erakundeei bertan zehazturiko kopuruko dirulaguntza ematea.

			Bigarrena.– Ebazpen hau, deialdiaren 8.2 artikuluak xedatutakoarekin bat, Euskal Herriko Agintaritzaren Aldizkarian argitaratzea.

			Administrazio-bidea amaitzen duen ebazpen honen aurka aukerako berraztertzeko errekurtsoa aurkez diezaiokete interesdunek Etxepare Euskal Institutuko zuzendariari, hilabeteko epean, ebazpena argitaratu eta hurrengo egunetik zenbatzen hasita, edota administrazioarekiko auzi-errekurtsoa aurkez dezakete, Eukal Autonomia Erkidegoko Auzitegi Nagusiko dagokion aretoan, bi hilabeteko epean, ebazpena argitaratu eta hurrengo egunetik zenbatzen hasita.

			Donostia, 2024ko azaroaren 21a.

			Etxepare Euskal Institutuko zuzendaria,

			IRENE LARRAZA AIZPURUA.

